Juste inter le gentes

Le titulo Juste inter le gentes (yiddish: צדיקים צווישן די פעלקער Tsadikem tsvishn di felker; hebreo: חֲסִידֵי אֻמּוֹת הָעוֹלָם Chasidei Ummot Ha'Olam) nasce in Europa post le Secunde Guerra Mundial pro indicar non-judeos qui ha agite heroicamente a risco de lor vita, e sin interesse personal, pro salvar anque solo un judeo ab le genocidio nationalsocialista (Shoah). « Qui salva un vita, salva le universo tote. » Talmud Illo es alsi un honoreficentia conferite in Israel, per le Ente National pro le Memoria del Shoah “Yad Vashem” (יד ושם), a tote le heroes recognoscite como “Juste”. Iste decoration official garanti le civitate israelita, servicios sanitari gratuite, e un pension pro le vita equivalente al pagas medie currente.